Залцбург
За̀лцбург () е град в Западна Австрия и център на провинция Залцбург.

География 
Разположен е на река Залцах, планински курорт. Градът е жп възел. Има аерогара на 5 км от центъра на града. Разположен е в подножието на Алпите, между Бавария и Тирол, от двете страни на река Залцах (солената река). За баща и патрон на града се смята монах на име Рупорт, който през VIII век основава в стръмните скали манастира „Свети Петър“ и християнизира населението. През 798 г. градът получава статут на архиепископство и става един от десетте главни градове на Европа. Името на града означава Замък от сол. Залцбург се слави с едни от най-живописните средновековни улички и с великолепните си дворци. Много известен е дворецът „Мирабел“, чийто парк е един от най-изящните в Европа. Градът е наричан и градът на Моцарт, защото тук е роден великият композитор Волфганг Амадеус Моцарт (27 януари 1756 г. – 5 май 1791 г.) Гениалният композитор е емблемата на Залцбург. Родната къща на Моцарт сега е музей. Всяка година през ноември се провежда Залцбургският музикален фестивал. През 1890 г. Паул Фьорстер сътворява бонбоните „Моцарткугелн“ с лика на Моцарт.

Залцбург е столицата на едноименната провинция Залцбург на република Австрия. Тя е заобиколена от района Залцбургска околност, наречена също Флахгау, най-северната от петте области на провинцията Залцбург, на северозапад граничи обаче също със съседната Бавария.

С изричното посочване на един архиепископски градски съдия (документално първо 1120/30 г.), Залцбург е най-старият град в територията на днешна Австрия. Залцбург притежава, преди всичко със Стария град и района около замъка Хелбрун, една дълга културна традиция.

Градът Залцбург лежи в Залцбургските котловини. Към вътрешните градски хълмове принадлежат Фестунгсберг (Festungsberg) (с крепостта Хоензалцбург), Мьонхсберг (Mönchsberg), Райнберг (Rainberg) и Капуцинерберг (Kapuzinerberg) (включително Бюрглщайн (Bürglstein)). В южната част на града се намират Hellbrunner Berg (Хелбрунският хълм) и Morzger Hügel (Морцгеровата могила), в местния център на Алтлийферинг (Altliefering) – Графенхюгел (Grafenhügel).

В северозападната част на града се намира легендарният Унтерсберг (Untersberg), висок 1.853 м, в североизток – 1.288 м високият Гайсберг (Gaisberg). В посока изток, недалече се намира областта Залцкамергут (Salzkammergut). На север се отваря Залцбургската котловина. Хълмът Плайнберг (Plainberg) разкрива красива гледка над Залцбург. На северозапад Залцбург граничи с Бавария, притокът Залах (Saalach) образува границата със съседния град Фрайласинг (Freilassing).

История на възникване 
Територията на днешния град Залцбург е заселена още от Каменната ера (около 4500 пр. Хр.). Преди всичко на Райнберг продължава една непрекъсната квартална традиция от Каменната ера до навлизането на римляните при кайзер/цар Августин през 15 век пр. Хр.

На Фестунгсберг и на Капуциненберг също са се намирали големи селища или по-точно казано – части от селища. Последно тези селища са образували един значителен управленски център на келтите. Населението на селищата на градските хълмове, след римското навлизане, се е преселило в района на Стария град под римското „Juvavum“. Името Juvavum не идва от римски бог, а е от келтски произход (Iuvavo). Десетилетия по-късно, римският Juvavum при цар Клавдий е бил важен управленски център на новата римска провинция Noricum и притежавал степента на Municipium („Municipium Claudium Juvavum“). Залцбург е бил един от най-важните столици по пътя към Германия.

От 739 г. Залцбург е седалище на епископ.

Университетът в Залцбург е основан през 1623 г.

Архитектура 
Градът е известен със своята барокова архитектура, с наситената си история и като врата към Алпите.

Залцбург в барок

В началото на 17 век архиепископът Волф Дитрих от Райтенау оформя града Залцбург като идеален и репрезентативен град, което дава характерен облик на сегашния „Стар град“. За новото строителство на Катедралата в Залцбург, която 1598 г. е горяла за осми път, е извикан архитектът Винченцо Скамоци (Vincenzo Scamozzi). Спорове с Бавария за сол и данъци подтикнали Волф Дитрих да завземе през 1611 г. непосредственото княжеско ръководство Берхтесгаден. Вследствие на това, Бавария завзема Залцбург и се погрижва за избора на Маркус Ситикус като наследник на Волф Дитрих. След свалянето на Волф Дитрих, за архитект е упълномощен архитектът Сантино Солари за довършване на катедралата. Последователят на Маркус Ситикус, Парис фон Лодрон, успява чрез благоразумна и внимателна неутрална политика да не намесва Залцбург в 30-годишната война.

Като предварителен етап, за университета, е открита гимназия през 1617 г., като предишни опити са се проваляли поради липса на терен. През 1622 г. гимназията става университет Залцбург с теологически и психологически факултет. Това учредяване е съществена част от противореформационната политика на княжеските епископи, което трябвало да доведе до по-доброто образование на свещениците.

От 1772 г. до 1803 г., по време на управлението на архиепископа Франц Йозеф Колоредо от Валзе и Мелс, Залцбург става център на късното просвещение. Училищната система е реформирана по австрийски образец и са извикани многобройни учени и творци в Залцбург.

Културно наследство 

 Крепостта „Горен Залцбург“
 Двореца „Мирабел“
 Родната къща на Моцарт

Тук се намират и:
 Най-старият тунел в Австрия – Зигмундстор (Sigmundstor), който свързва Стария град с градската част Риденбург (Riedenburg) и има дължина от 131 м.
 Най-голямото запазено историческо укрепление в Централна Европа (Festung Hohensalzburg) Крепостта Хоен/Горен Залцбург, намираща се на хълма над града.
 Най-старият средновековен напоителен канал в Централна Европа – Алмканала (Almkanal), който е изкуствен разклонен водоизточник, служил за снабдяване на града с необходимата питейна вода; вода, нужна за пожарогасителни дейности, както и водата за работата на мелниците.
 Най-старата запазена зъбчата железница в света (Reißzug).
 Добре запазените ренесансови водни игри (водоскоци) (Wasserspiele Hellbrunn).
 Добре запазената Хелбрунска алея (Hellbrunner Allee)

Население 

С население 147 685 жители към 1 април 2009 г., Залцбург, след Виена, Грац и Линц е четвъртият по големина град в Австрия. По неофициални данни в Залцбург живеят около 210 000 души, което надхвърля границите на югоизточната баварска и горноавстрийска граница.

Културни събития 
Ежегоден музикален фестивал.

Провежда се през ноември. Смята се, че Залцбургският музикален фестивал е с най-скъпите билети в света и с най-силно присъствие на финансово-политическия елит. На фестивала идват Виенската филхармония, Берлинската филхармония, Щатскапеле Дрезден и др.

Спорт 
Представителният футболен отбор на града се нарича Ред Бул Залцбург. През сезон 2005 – 2006 г. се състезава в Австрийската Бундеслига. През сезон 2006 – 2007 достига до Купата на УЕФА, но само до втори предварителен кръг.

Личности 
Родени
 Херберт фон Караян (1908 – 1989), диригент
 Роман Кинаст (р. 1984), австрийски футболист
 Волфганг Амадеус Моцарт 1756, композитор
 Георг Тракъл (1887 – 1914), австрийски поет и драматург

Побратимени градове 
Град Залцбург е побратимен град или патньор със следните градове:
  Реймс, Франция, от 1964
  Атланта, САЩ, от 1967
  Верона, Италия, от 1973
  Дрезден, Германия, от 1991
  Кавасаки, Япония, от 1992
  Мерано, Италия, от 2000
  Шанхай, Китай, от 2004
  Берн, Швейцария, от 2006
  Вилнюс, Литва

Външни препратки 

 Уебсайт на града
 500 снимки от Залцбург с висока резолюция
 „Материали по история“ – исторически обекти в Залцбург (на български език)

Галерия

Източници 

 
Обекти на световното наследство в Австрия